
Comunicat de presă
“PNRR: Fonduri pentru România modernă și reformată!”
Semnare contract de finanțare prin Planul Național de Redresare și Reziliență Investiția 3.
Proiect: ”Sprijinirea conectării populației cu venituri mici la rețelele de alimentare cu apă și canalizare existente în județul Alba”

	În data de 30.12.2022  a fost semnat contractul de finanțare între Administrația Fondului pentru Mediu, în calitate de finanțator și SC. APA CTTA SA. Alba, în calitate de beneficiar. Valoarea totală eligibilă a Proiectului care face obiectul finanțării nerambursabile acordate prin PNRR este de 5.458.677,20 lei, echivalentul a 1.109.600,00 euro. Perioada de implementare a proiectului este de 35 luni, dar fără a depăși data de 30.06.2026.
Prin proiectul "Sprijinirea conectării populației cu venituri mici la rețelele de alimentare cu apă și canalizare existente în județul Alba", vor beneficia în total 584 gospodării, astfel conform celor 3 tipuri de investiții: 
 - 306 gospodării vor beneficia de branșarea la rețeaua publică de alimentare cu apă,
- 51 gospodării vor beneficia de racordarea la rețeaua publică de canalizare,
- 227 gospodării vor beneficia de branșarea la rețeaua publică de alimentare cu apă și racordarea la  rețeaua publică de canalizare.
 	Astfel, SC. APA CTTA SA. Alba în calitate de solicitant, a încheiat un parteneriat cu 15 UAT-uri: Rădești, Șibot, Avram Iancu, Berghin, Gârda de Sus, Sântimbru, Lopadea Nouă, Pianu, Câlnic, Vințu de Jos, Săliștea, Cricău, Cergău, Săsciori, Noșlac. În urma parteneriatului cu acestea, proiectul se va desfășura pe teritoriul a 36 de localități aparținătoare UAT-urilor amintite mai sus.

Conținutul acestui material nu reprezintă în mod obligatoriu poziția oficială a Uniunii Europene sau a   Guvernului României

